বার্গান্ডির ডাচ শিল্পীগণ সমেত ফ্রান্সের শিল্পীগণ অনেকক্ষেত্রেই বিচারব্যবস্থার সাথে যুক্ত ছিলেন এবং অভিজাত সম্প্রদায়ের জন্য পুঁথিসমূহের স্পষ্টতর ব্যাখ্যা, এবং প্রতিকৃতি, ভক্তিমূলক চিত্রাবলি ও গির্জাবেদি-চিত্র অঙ্কন করতেন। সবচেয়ে বিখ্যাতদের মধ্যে অন্যতম ছিলেন ফ্লেমিশ পুঁথি-চিত্রন-শিল্পী লিম্বোরগ ভ্রাতৃবৃন্দ যারা তৈরি করেন 'ডিউক অফ বেরির মূল্যবান সময়গুলি'। রাজসভার চিত্রশিল্পী, জ ফুকে, ইতালি পরিদর্শন করেন ১৪৩৭ এ এবং 
ফলস্বরূপ তার চিত্রাঙ্কণে ফ্লোরেন্সিয় চিত্রশিল্পীগণ যেমন পাওলো উচ্চেলোর প্রভাব লক্ষ্য করা যায়। যদিও তিনি সপ্তম চার্লস প্রমুখের প্রতিকৃতিসমূহের জন্যই বিখ্যাত, তবুও ফুকে পুঁথি-চিত্রন তৈরি করেন, এবং তাকে ক্ষুদ্রকায় প্রতিকৃতির উদ্ভাবনকারী বলেও মনে করা হয়। এইসময়কার কয়েকজন শিল্পী ছিলেন যারা বিখ্যাত কিছু গির্জাবেদি-চিত্র অঙ্কন করেন, যেগুলি শৈলীগত দিক থেকে ইতালিয় ও ফ্লেমিশের থেকে স্বতন্ত্র। এঁদের মধ্যে রয়েছেন দুজন রহস্যময় ব্যক্তিত্ব, এঙ্গুয়ের কোয়ারত, যিনি সম্ভবত নির্মাণ করেন পিয়েতা অফ ভিলেনু-লা-আভিওন, এবং জ হেই, যিনি তার 'মউলিন্স অল্টারপিস' (মউলিন গির্জাবেদি-চিত্র) এর সুবাদে 'মউলিনের রাজা' নামেও পরিচিত ছিলেন। এই শিল্পকর্মগুলিতে রিয়েলিজম এবং মানবদেহের নিখুঁত পর্যবেক্ষণ, আবেগ এবং আলোকসজ্জা প্রভৃতির সাথে মিলিয়ে দেওয়া হয়েছে এক মধ্যযুগীয় নিয়মানুগত্য, যার অন্যতম বৈশিষ্ট্য হল স্বর্ণমণ্ডিত প্রেক্ষাপট।

বিষয়বস্তু এবং প্রতীক
ফ্রান্সে আদি রেনেসাঁ, ১৩৭৫-১৫২৮
ইতিহাস
গোড়ার দিকের ইতালিয় রেনেসাঁ, ১৪০০-১৪৭৯